อยากทานป้ามานานมากแล้ว ได้โอกาสซักที ขอทานเมนูง่ายๆ อร่อยแบบไม่ใส่เครื่องเคียงเยอะจนกลบความสดอร่อยของอาหารทะเล

ข้าวราดกั้งกระเทียมพริกไทย และข้าวราดกุ้งกระเทียมพริกไทย จานละ 100 บาท ป้าผัดได้อร่อยกำลังดีไม่ข้น ไม่มันไป ชอบพริกไทยป้า ลืมแอบดูว่าใช้ยี่ห้ออะไร พริกไทยหอมเผ็ดเล็กน้อย พอมาเติมพริกน้ำปลาเพิ่มอีกนิด เยี่ยมเลยอร่อยกำลังดีเลยอ่ะ ข้าวราดกั้งกระเทียมจานละ 100 บาทคุ้มมาก ไม่แพงเลยสำหรับคนกรุงเทพ  เนื้อแน่นสดให้เยอะด้วย  อยู่กรุงเทพฯ ได้เป็นชิ้นเล็กๆ บ๊างบาง ไม่สะใจเลย

โดยรวม ชอบมากค่ะ ถ้าใครผ่านไปแถวนั้น แวะไปทานกันได้ แถมได้เดินเล่นตรอกซอกซอยแถวร้านป้า บรรยากาศชุมชนจีนเก่าแก่โบราณดี  ป้าก็อัธยาศัยดี คุยเล่นเป็นกันเอง
 
